# Annemie Maes

Annemie Maes (Uccel, Belgika, 1966ko abuztuaren 27a) flandriar politikari, ekoaktibista eta artista da.
Annemie Maes Bruselako Uccel-en jaio zen, artea, musika, zinea eta bidaiatzea gustuko zuen familia sortzaile baten baitan.Txikitan, mundua hobetu nahi zuen, edertu. Zuhaitzak, loreak eta animaliak maite zituen. Little Chicago auzoan ikasi zuen bizikletaz ibiltzen, kotxe gutxi eta umeak kalean jolasean ibiltzen ziren auzoan.
Arkeologian eta Artearen Historian lizentziatu zen Lovainako Unibertsitate Katolikoan(KUL). Egile eskubideen munduan jardun du hainbat urtez. Oxfam-entzat ere lan egin du. Bruselako Fietsersbond txirrindularitza mugimenduko presidentea izan zen 2003tik 2005era.

## Politika

2009ko ekainean, Brusela-Hiriburua eskualdeko Parlamentuko kide aukeratu zuten Maes. 2014ko maiatzera arte, gehiengoa ziren ekologistak. Flamenko Komunitatearen Batzordean (Raad VGC), Kontseiluko presidenteordea eta Kultura Batzordeko presidentea izan zen 2014ra arte. 2014an, berriro hautatu zuten eta, une horretatik aurrera, Groen-en taldeburua izan zen Flamenko Komunitatearen Batzordean. 2016ko urrian ere senatari izan zen, Hermès Sanctorum ordezkatuz. 2019ko Bruselako hauteskundeetan, jada ez zen agertzen Groen-en zerrendan. Ondoren, DierAnimal alderdiak zerrendan leku bat proposatu zion, baina uko egin zion. Hala ere, Legebiltzarreko kide zen heinean, akordioa sinatu zuen, eta horrek hauteskundeetara aurkeztea ahalbidetu zion alderdiari.
Maes Jetteko udal-aholkularia izan zen 2006tik 2021eko uztailera arte, eta 2007tik 2021eko uztailera arte, berriz, polizia-aholkularia Jette udalerrirako, Brusela-Mendebaldeko polizia-eremuan.

### Ibilbide politikoa

* 2009-2019: Bruselako diputatua
* 2006-2021: Jette-ko udal zinegotzia
* 2007-2021: Brusela-Mendebaldeko polizia eremuko aholkularia
* 2016-2019: Erkidegoko senataria Hermes Sanctorumen ordez

## Egile eskubideak

2019az geroztik egile eskubideen sektorean dihardu berriro lanean. 2020ko maiatzean Auvibel elkarteko jarduneko zuzendari nagusi izendatu zuten. 2021ean, Auvibel-ek eta Reprobel-ek zuzendaritza bakarrean bat eginda, Maes zuzendaritza taldean gelditu zen, komunikazio eta ordainsarien banaketen arduradun.

## Ekoaktibismoa

Annemie Maesek urte asko darama ekologiaren inguruko gaiak lantzen; esate baterako, aldaketa klimatikoa, airearen kalitatea, plastiko kutsadura, animalien ongizatea eta kotxerik gabeko mugikortasuna.
Guerrilla Gardening mugimenduko pertsona ezagunetako bat da, Belgikan lan egiten du eta bere esperientziak nazioartean ere partekatzen ditu ikastaroetan. Adibidez, 2011n Dortmunden (Alemania) hazi-bonbak egiteko tailerra eman zuen. Hazi-bonbak hirian zeharreko ibilaldi batean erabiltzeko ziren. Ekintza horrekin Maesek, Emakumeen Nazioarteko Zinemaldiaren baitan, bere Connected Open Greens proiektua aurkeztu zuen. Proiektu honekin hiriak ekologikoago eta jasangarriago bihurtu nahi zituen, oasi berdeak eraikiz.

## Artea

Maes artista collage-egile gisa ere aritzen da The Green Fairy (Maitagarri Berdea) artista izenarekin. Collageak egiten ditu, guztiak hirurogeiko hamarkadako irudi alaiez osatuak, egungo gizarte gaiekin nahastuta (ekologia, feminismoa, Bauhaus eta Corona Ar). Bere lehen collageak 90eko hamarkadakoak dira. Eta urte batzuetako collage-blokeo baten ostean, 2017tik dabil berriro ere horretan.
2004an OKNO izeneko Bruselako artisten kolektiboa sortu zuen Guy van Belle-rekin batera, artea eta teknologia batzen zituen proiektua.

## Erreferentziak

* 1 2 Txantiloi:Nl-NL About – Annemie Maes – The Green Fairy. (Noiz kontsultatua: 2025-01-23).
* ↑ Elections 2019: «Ce genre de pratique est inacceptable, même chez nous», réagit Khattabi au tract d’Ecolo. 2019-05-15.
* ↑ (Frantsesez) Haine, Corneel. (2021-07-07). «Auvibel et Reprobel réunissent leurs équipes respectives sous une même direction» Evoke (Noiz kontsultatua: 2025-01-23).
* ↑ (Alemanez) Guerilla Gardening. 2025-01-06 (Noiz kontsultatua: 2025-01-23).
* ↑ «Öko-Aktivistin zündet Saat-Bomben in Dortmund - Westfalen heute - Mitteilung 12.04.11» web.archive.org 2016-03-04 (Noiz kontsultatua: 2025-01-23).
* 1 2 (Alemanez) «Connected Open Greens» Internationales Frauen Film Fest (Noiz kontsultatua: 2025-01-23).
* ↑ Txantiloi:Nl-NL Annemie Maes – The Green Fairy – Collagist Ecologist Cyclist. (Noiz kontsultatua: 2025-01-23).

## Kanpo estekak

* fitxa Webdeb-en
* Datuak: Q2749041
* Multimedia: Annemie Maes / Q2749041